b'\n_START_ARTICLE_\nMerikosken lukio\n_START_SECTION_\nHistoriaa\n_START_PARAGRAPH_\nViel\xc3\xa4 toisen maailmansodan p\xc3\xa4\xc3\xa4tytty\xc3\xa4 kaikki Oulun oppikoulut sijaitsivat kaupungin keskustassa. Tuiran yhteiskoulun kannatusyhdistys sai luvan keskikoulun perustamiseen 1947 ja toiminta alkoi saman vuoden syksyll\xc3\xa4 Raatin saaren entisess\xc3\xa4 suojeluskuntatalossa (nykyinen Raatin nuorisotalo). Toisena lukuvuonna k\xc3\xa4ytt\xc3\xb6\xc3\xb6n saatiin Aleksanterin kansakoulun rakennus keskustassa._NEWLINE_Koulun oma rakennus valmistui vuonna 1955. Koulu sai luvan laajentua 8-luokkaiseksi vuoden 1957 kev\xc3\xa4\xc3\xa4ll\xc3\xa4, ja samalla koulun nimi muutettiin Tuiran yhteiskouluksi. Ylioppilastutkinto-oikeuden koulu sai tammikuussa 1959 ja ensimm\xc3\xa4iset ylioppilaat kirjoittivat kev\xc3\xa4\xc3\xa4ll\xc3\xa4 1960._NEWLINE_Toiminta yksityisen\xc3\xa4 kouluna p\xc3\xa4\xc3\xa4ttyi 31. hein\xc3\xa4kuuta 1974, kun koulu kunnallistettiin. Uudessa kouluj\xc3\xa4rjestelm\xc3\xa4ss\xc3\xa4 vanhasta keskikouluasteesta tuli Merikosken yl\xc3\xa4aste ja lukiosta Merikosken lukio.'